Legal Document

Category: 39

Text:
143.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 378 της 25 Σεπτ. – 10 Οκτωβ. 1995  (ΦΕΚ Α΄ 210) (Διόρθ. Σφαλ. ΦΕΚ Α΄ 217 της 25 Οκτωβ. 1995) Αναδιάρθρωση Διεύθυνσης Ασφάλειας Αττικής και άλλες διατάξεις. Άρθρ.1.-(Αντικαθίσταται η παρ. 3 του άρθρ. 8 του Π.Δ. 95/1987 ανωτ. αριθ. 88).  Υποδιεύθυνση Κρατικής Ασφάλειας Άρθρ.2.-1.Η Υποδιεύθυνση Κρατικής Ασφάλειας διαρθρώνεται  εσωτερικά στα ακόλουθα Τμήματα: α. Τμήμα 1ο – Συντονισμού. β. Τμήμα 2ο – Ενημέρωσης. γ. Τμήμα 3ο – Όπλων και Εκρηκτικών. δ. Τμήμα 4ο – Προστασίας της Ασφάλειας του Κράτους και του Πολιτεύματος. ε. Τμήμα 5ο – Εξουδετέρωσης Εκρηκτικών Μηχανισμών και Αυτοσχέδιων Βομβών. στ. Τμήμα 6ο – Διοικητικών Μέτρων – Αλλοδαπών. 2.Τα Τμήματα Συντονισμού, Όπλων και Εκρηκτικών και Προστασίας της Ασφάλειας του Κράτους και του Πολιτεύματος έχουν αντίστοιχα τις αρμοδιότητες των εδαφίων β΄, δ΄, και στ΄ της παρ. 8 του άρθρ. 8 του Π.Δ. 95/1987 (Α΄ 56), όπως αντικαταστάθηκε με το άρθ. 2 του Π.Δ. 454/88 (Α΄ 206). 3.Το Τμήμα Ενημέρωσης έχει τις αρμοδιότητες που προβλέπονται από το εδάφ. ε΄της παρ. 8 του άρθρ. 7 του Π.Δ. 161/1988 (Α΄ 74). 4.Το Τμήμα Εξουδετέρωσης Εκρηκτικών Μηχανισμών και Αυτοσχεδίων Βομβών έχει τις αρμοδιότητες που προβλέπονται από το άρθρ. 1 του Π.Δ. 357/1986 (Α΄ 157). 5.Το τμήμα Διοικητικών Μέτρων Αλλοδαπών συντονίζει και εποπτεύει το έργο των αστυνομικών υπηρεσιών για θέματα αλλοδαπών, χειρίζεται θέματα παροχής πολιτικού ασύλου και απελάσεων και μεριμνά για την εκτέλεση σχετικών δικαστικών αποφάσεων και κάθε άλλης διοικητικής πράξης που αφορά αλλοδαπούς. Υποδιεύθυνση Δίωξης Εγκλημάτων κατά Ζωής και ιδιοκτησίας. Άρθρ.3.-1.Η Υποδιεύθυνση Δίωξης Εγκλημάτων κατά Ζωής και ιδιοκτησίας διαρθρώνεται εσωτερικά στα ακόλουθα Τμήματα: α. Τμήμα 1ο – Εγκλημάτων κατά της Ζωής. β. Τμήμα 2ο – Εγκλημάτων κατά ιδιοκτησίας. γ. Τμήμα 3ο – Δίωξης Εκβιαστών. δ. Τμήμα 4ο – αναζητήσεων. 2.Τα Τμήματα Εγκλημάτων κατά της Ζωής και ιδιοκτησίας έχουν τις αρμοδιότητες που προβλέπονται στην παρ. 2 του άρθρ. 80 του Π.Δ. 582/1984 (Α΄ 208) όπως αντικαταστάθηκε με την παρ. 1 του άρθρ. 6 του Π.Δ. 454/1988 (Α 206). 3.Το Τμήμα Δίωξης Εκβιαστών έχει τις αρμοδιότητες που προβλέπονται στην παρ. 9 του άρθρ. 8 του Π.Δ. 95/1987, όπως προστέθηκε με το άρθρ. 1 του Π.Δ. 325/1992 (Α΄ 162). 4.Το Τμήμα Αναζητήσεων έχει τις αρμοδιότητες του δευτέρου εδαφίου της παρ. 5 του άρθρ. 80 του Π.Δ. 582/1984. (Μετά τη σελ. 16,60746) Σελ.  16,60747 Τεύχος 1333 Σελ. 29 Υπουργείο Δημόσιας Τάξης (Οργανικές Διατάξεις) 4.Α.α.143   312 Υποδιεύθυνση Δίωξης Οικονομικών Εγκλημάτων και Εγκλημάτων Αρχαιοκαπηλείας και Ηθών. Άρθρ.4.-1.Η Υποδιεύθυνση Δίωξης Οικονομικών Εγκλημάτων και Εγκλημάτων Αρχαιοκαπηλείας και Ηθών διαρθρώνεται εσωτερικά στα ακόλουθα Τμήματα: α. Τμήμα 1ο – Οικονομικών Εγκλημάτων. β. Τμήμα 2ο – Αρχαιοκαπηλείας. γ. Τμήμα 3ο – Ηθών.  δ. Τμήμα 4ο – Παιγνίων. 2.Το Τμήμα Οικονομικών Εγκλημάτων έχει τις αρμοδιότητες του δεύτερου και τρίτου εδαφίου της παρ. 3 του άρθρ. 80 του Π.Δ. 582/1984. 3.Τα Τμήματα Αρχαιοκαπηλείας και Ηθών έχουν τις αρμοδιότητες που προβλέπονται από την παρ. 4 του άρθρ. 80 του Π.Δ. 582/1984. 4.Το Τμήμα Παιγνίων έχει τις αρμοδιότητες που προβλέπονται από το πρώτο εδάφιο της παρ. 5 του άρθρ. 80 του Π.Δ. 582/1984. Υποδιεύθυνση Δίωξης Ναρκωτικών. Άρθρ.5.-1.Η Υποδιεύθυνση Δίωξης Ναρκωτικών διαρθρώνεται εσωτερικά στα ακόλουθα Τμήματα και Γραφεία: α. Τμήμα 1ο – Γενικών Υποθέσεων. β. Τμήμα 2ο – Άμεσης Επέμβασης γ. Τμήμα 3ο – Ανάλυσης και Τεκμηρίωσης Πληροφοριών. δ. Τμήματα Δίωξης Ναρκωτικών Αθηνών, Πειραιά, Δυτικής, Ανατολικής Αττικής, Γλυφάδας και Κρατικού Αερολιμένα Αθηνών. ε. Γραφείο Γραμματείας. 2.Το Τμήμα Γενικών Υποθέσεων χειρίζεται τις σοβαρές, κατά την κρίση του προϊσταμένου της Υποδιεύθυνσης, υποθέσεις δίωξης ναρκωτικών και ιδίως αυτές που έχουν διεθνείς προεκτάσεις και συνδράμει τις αρμόδιες αστυνομικές Υπηρεσίες και σε άλλες περιοχές της επικράτειας, σύμφωνα με τα οριζόμενα στην παρ. 1 του άρθρ. 8 του Π.Δ. 95/1987. 3.Το Τμήμα Άμεσης Επέμβασης λειτουργεί σε 24ωρη βάση, χειρίζεται το κέντρο ραδιοτηλεπικοινωνίας (R/T) της Υποδιεύθυνσης, ενεργεί περιπολίες με κατάλληλα οχήματα, επεμβαίνει άμεσα σε περιστατικά αρμοδιότητας της Υποδιεύθυνσης και ενημερώνει έγκαιρα το αρμόδιο Τμήμα Δίωξης Ναρκωτικών για τον περαιτέρω χειρισμό της υπόθεσης. 4.Το Τμήμα ανάλυσης και Τεκμηρίωσης Πληροφοριών συγκεντρώνει, αναλύει, επεξεργάζεται, εκτιμά και ταξινομεί κάθε σχετική πληροφορία, που αφορά στην πρόληψη και καταστολή της διάδοσης των ναρκωτικών, και εισηγείται την αξιοποίησή τους από τις αρμόδιες Υπηρεσίες. Σελ.  16,60748 Τεύχος 1333 Σελ. 30 5.Τα Τμήματα Δίωξης Ναρκωτικών είναι αρμόδια, για τον έλεγχο και τη δίωξη της παράνομης παραγωγής, κατοχής και διακίνησης ναρκωτικών ουσιών και φαρμάκων, την παρακολούθηση των μέσων και μεθόδων δράσης των παραβατών της σχετικής νομοθεσίας με σκοπό την αποτελεσματικότερη αντιμετώπισή τους και τη μελέτη, εισήγηση και λήψη των αναγκαίων μέτρων που αποβλέπουν στην πρόληψη και καταστολή της διάδοσης των ναρκωτικών. Για την εκπλήρωση της ανωτέρω αποστολής τους τα Τμήματα Δίωξης Ναρκωτικών συνεργάζονται με τις συναρμόδιες υπηρεσίες και φορείς. 6.Το Γραφείο Γραμματείας εκτελεί τη γραμματειακή εργασία της Υποδιεύθυνσης, χειρίζεται τα θέματα τεχνικής υποστήριξης αυτής, καθώς και τα θέματα απασχόλησης των συνοδών των αστυνομικών σκύλων δίωξης ναρκωτικών και τηρεί τα καθοριζόμενα υπηρεσιακά βιβλία και το ειδικό αρχείο καρτελών. 7.Κατά τα λοιπά ισχύει η 7001/2/225 από 26.10.1987 απόφαση του Υπουργού Δημόσιας Τάξης (Β΄ 562). Υποδιεύθυνση Προστασίας Ανηλίκων. Άρθρ.6.-1.Η Υποδιεύθυνση Προστασίας Ανηλίκων διαρθρώνεται εσωτερικά στα ακόλουθα Τμήματα: α. Τμήμα 1ο – Προστασίας Ανηλίκων. β. Τμήμα 2ο – Ειδικής Μεταχείρισης Ανηλίκων. 2.Το Τμήμα Προστασίας Ανηλίκων είναι αρμόδιο για τη μελέτη των κοινωνικών αιτίων των εγκλημάτων που διαπράττονται από τους ανηλίκους, τη συνεργασία με τους συναρμόδιους φορείς, για την πρόληψη και καταστολή της εγκληματικότητας των ανηλίκων και την επεξεργασία των σχετικών στατιστικών στοιχείων. Επίσης συνεργάζεται με το Τμήμα Αναζητήσεων για την αναζήτηση εξαφανισθέντων ανηλίκων. 3.Το Τμήμα Ειδικής Μεταχείρισης Ανηλίκων είναι αρμόδιο για τη μεταχείριση (κράτηση, μεταγωγή κλπ.) των ποινικών παραβατών ανηλίκων κατά τη διάρκεια παραμονής τους στις Αστυνομικές Υπηρεσίες, σε συνεργασία με τις δικαστικές αρχές ανηλίκων και την παροχή συνδρομής στις λοιπές αστυνομικές υπηρεσίες κατά την έρευνα αξιοποίνων πράξεων στις οποίες εμπλέκονται ανήλικοι. 4.Α.α.143 Υπουργείο Δημόσιας Τάξης (Οργανικές Διατάξεις)   313 Υποδιεύθυνση Προστασίας Επισήμων. Άρθρ.7.-1.Η Υποδιεύθυνση Προστασίας Επισήμων διαρθρώνεται εσωτερικά στα ακόλουθα Τμήματα: α. Τμήμα 1ο – Προστασίας Μελών Κυβέρνησης και Βουλευτών. β. Τμήμα 2ο – Προστασίας Προσώπων Ειδικών Κατηγοριών. γ. Τμήμα 3ο – Προστασίας Ξένων Επισήμων. 2.Το Τμήμα Προστασίας Μελών Κυβέρνησης και Βουλευτών λαμβάνει τα αναγκαία μέτρα για την ασφάλεια των μελών της Κυβέρνησης και των Βουλευτών. 3.Το Τμήμα Προστασίας Προσώπων Ειδικών Κατηγοριών λαμβάνει τα αναγκαία μέτρα για την ασφάλεια ημεδαπών, επισήμων ή μη, προσώπων που λόγω της θέσης ή της ιδιότητάς τους ενδέχεται να αποτελέσουν στόχο εγκληματικής ενέργειας. 4.Το Τμήμα Προστασίας Ξένων Επισήμων λαμβάνει τα αναγκαία μέτρα, για την ασφάλεια των ξένων επισήμων κατά τη διάρκεια παραμονής τους στη χώρα μας. Υποδιεύθυνση Εσωτερικών Λειτουργιών. Άρθρ.8.-1.Η Υποδιεύθυνση Εσωτερικών Λειτουργιών διαρθρώνεται εσωτερικά στα ακόλουθα Τμήματα: α. Τμήμα 1ο – Προσωπικού. β. Τμήμα 2ο – Διαχείρισης Υλικού – Χρηματικού. γ. Τμήμα 3ο – Διεκπεραίωσης. δ. Τμήμα 4ο – Ευρετηρίων και Αρχείων. ε. Τμήμα 5ο – Ταυτοτήτων. «στ. Τμήμα 6ο Φρουράς Κρατητηρίων». Το μέσα σε «   » εδ. στ’ προστέθηκε από την παρ. 1 του άρθρ. 1 Π.Δ. 403/4-16 Δεκ. 1998 (ΦΕΚ Α΄ 277) (Διόρθ. Σφαλμ. στο  ΦΕΚ Α΄ 4/21.1.1999). 2.Το Τμήμα Προσωπικού έχει ως προς τις υπηρεσίες και το προσωπικό της Διεύθυνσης Ασφάλειας Αττικής τις αρμοδιότητες που καθορίζονται από τα εδάφια β΄, γ΄, ζ΄ και η΄ της παρ. 2 και της παρ. 3 του άρθρ. 73 του Π.Δ. 582/1984. 3.Το Τμήμα Διαχείρισης Υλικού – Χρηματικού έχει ως προς τις υπηρεσίες και το προσωπικό της Διεύθυνσης Ασφάλειας Αττικής, τις αρμοδιότητες που καθορίζονται από την παρ. 4 του άρθρ. 73 του Π.Δ. 582/1984. 4.Το Τμήμα Διεκπεραίωσης έχει τις αρμοδιότητες που καθορίζονται στο εδάφ. α΄ της παρ. 2 του άρθρ. 73 και στο πρώτο εδάφ. της παρ. 3 του άρθρ. 83 του Π.Δ. 582/1984. 5.Το Τμήμα Ευρετηρίων και Αρχείων έχει τις αρμοδιότητες που καθορίζονται από το δεύτερο, τρίτο και τέταρτο εδάφιο της παρ. 3 του άρθρ. 83 του Π.Δ. 582/1984. 6.Το Τμήμα Ταυτοτήτων είναι αρμόδιο για την παραλαβή, τον έλεγχο, την πρωτοκόλληση, την επικύρωση και την ενσωμάτωση των δελτίων αστυνομικών ταυτοτήτων, καθώς και την αρχειοθέτηση και την τήρηση του αρχείου καρτελών ταυτοτήτων. «7. Το Τμήμα Φρουράς Κρατητηρίων είναι αρμόδιο για την παραλαβή και ασφαλή φρούρηση των κρατουμένων στα κρατητήρια του Αστυνομικού Μεγάρου Αθηνών και την παράδοση αυτών στις αρμόδιες υπηρεσίες». Η μέσα σε «     » παρ. 7 προστέθηκε από την παρ. 1 του άρθρ. 1 Π.Δ. 403/4-16 Δεκ. 1998 (ΦΕΚ Α’ 277) (Διόρθ. Σφαλμ. Στο ΦΕΚ Α’ 4/21.1.1999) Διεύθυνση Αντιμετώπισης Ειδικών Εγκλημάτων Βίας. Άρθρ.9.-1.Η Υποδιεύθυνση Αντιμετώπισης Ειδικών Εγκλημάτων Βίας που προβλέπεται από τις διατάξεις του Π.Δ. 454/1988, όπως αυτές τροποποιήθηκαν και συμπληρώθηκαν από τις διατάξεις του Π.Δ. 191/1991 (Α΄74), του Π.Δ. 439/1991 (Α 159) και Π.Δ. 124/92 προάγεται σε Διεύθυνση, λειτουργεί στα πλαίσια του Κλάδου Ασφάλειας και Τάξης του Υπουργείου Δημόσιας Τάξης και υπάγεται απευθείας στον Αρχηγό της Ελληνικής Αστυνομίας. 2.Η Διεύθυνση Αντιμετώπισης Ειδικών Εγκλημάτων Βίας έχει ως αποστολή την αντιμετώπιση των Ειδικών Εγκλημάτων Βίας (τρομοκρατικών ενεργειών) και εδαφική αρμοδιότητα εκείνη της Γενικής Αστυνομικής Διεύθυνσης Αττικής διαρθρώνεται δε εσωτερικά στα ακόλουθα Τμήματα: α. Τμήμα 1ο – Συντονισμού. β. Τμήμα 2ο – Εξακριβώσεων. γ. Τμήμα 3ο – Ερευνών. δ. Τμήμα 4ο – Επιχειρήσεων. ε. Τμήμα 5ο – Πληροφοριών. στ. Τμήμα 6ο – Εσωτερικών Λειτουργιών. 3.Το Τμήμα Συντονισμού έχει τις αρμοδιότητες που προβλέπεται στην παρ. 2 του άρθρ. 2 του Π.Δ. 191/1991 (Α΄74). 4.Το Τμήμα Εξακριβώσεων έχει τις αρμοδιότητες που προβλέπονται στην παρ. 3 του άρθρ. 2 του Π.Δ. 191/1991, όπως αντικαταστάθηκε από την παρ. 2 του άρθρ. ένα του Π.Δ. 124/1992 (Α΄ 56). (Μετά τη σελ. 16,60748) Σελ.  16,60749 Τεύχος 1333 Σελ. 31 Υπουργείο Δημόσιας Τάξης (Οργανικές Διατάξεις) 4.Α.α.143   314 5.Το Τμήμα Ερευνών ενεργεί για την πρόληψη και καταστολή ενεργειών που στρέφονται με τη χρήση βίας και τρομοκρατικών μέσων, γενικά, κατά της Ασφάλειας του Κράτους και του Δημοκρατικού Πολιτεύματος και κατά προσώπων και πραγμάτων.  6.Το Τμήμα επιχειρήσεων: α. Μεριμνά για τη λειτουργία Κέντρου Επιχειρήσεων, σε 24ωρη βάση, και δέχεται πληροφορίες που σχετίζονται με την αποστολή της Διεύθυνσης Αντιμετώπισης Ειδικών Εγκλημάτων Βίας, τις οποίες αμελλητί διαβιβάζει αρμοδίως ή αξιοποιεί καταλλήλως, κατά περίπτωση. β. Εξασφαλίζει τη διαρκή επικοινωνία της Διεύθυνσης με το προσωπικό της και ενημερώνει σχετικά με τη διάταξη της υπηρεσίας. γ. Τηρεί μνημόνια των σχεδίων ενεργειών της Διεύθυνσης και προβαίνει στις απαραίτητες ενέργειες, όταν συντρέχει περίπτωση και μέχρι να επιληφθούν οι αρμόδιοι αξιωματικοί αυτής.  δ. Σε περίπτωση εκδήλωσης τρομοκρατικής ενέργειας ή όταν διαταχθεί από το διευθυντή της Διεύθυνσης Αντιμετώπισης Ειδικών Εγκλημάτων Βίας και βάσει των οικείων σχεδίων ενεργειών: (1) Μεριμνά για την άμεση κινητοποίηση των Τμημάτων της Διεύθυνσης, του προσωπικού και των μέσων αυτών, με σκοπό την έγκαιρη και αποτελεσματική επέμβασή τους με συμβάντα της αρμοδιότητάς της. (2) Καθοδηγεί, κατευθύνει και συντονίζει τη δράση των Τμημάτων και του προσωπικού της Διεύθυνσης και την κίνηση των οχημάτων αυτής, εξασφαλίζει την ομαλή επικοινωνία αυτών με το Κέντρο Επιχειρήσεων και διαβιβάζει τις αναγκαίες διαταγές και οδηγίες. (3) Ενημερώνει αμέσως το διευθυντή της Διεύθυνσης Αντιμετώπισης Ειδικών Εγκλημάτων Βίας και τις αρμόδιες Υπηρεσίες του Υπουργείου Δημόσιας Τάξης, ζητεί τη συνδρομή της Ειδικής Κατασταλτικής Αντιτρομοκρατικής Μονάδας και αναφέρει κάθε εκδήλωση τρομοκρατικής ενέργειας ή την εξέλιξη των επιχειρήσεων. (4) Εξασφαλίζει τη συνεργασία και αποτελεί το σύνδεσμο επικοινωνίας της Διεύθυνσης με τις λοιπές εμπλεκόμενες αστυνομικές Υπηρεσίες και τα αντίστοιχα Κέντρα Επιχειρήσεων, με σκοπό το συντονισμό των ενεργειών, την παροχή συνδρομής και την επιτυχή διεξαγωγή των επιχειρήσεων. (5) Εκτελεί κάθε άλλη αποστολή που του ανατίθεται από το διευθυντή της Διεύθυνσης Αντιμετώπισης Ειδικών Εγκλημάτων Βίας. 7.Το Τμήμα Πληροφοριών έχει τις αρμοδιότητες που προβλέπονται από την παρ. 6 του άρθρ. 2 του Π.Δ. 191/1991, όπως αυτή προστέθηκε με την παρ. 3 του άρθρ. 1 του Π.Δ. 124/1992. Σελ.  16,60750 Τεύχος 1333 Σελ. 32 8.Το Τμήμα Εσωτερικών Λειτουργιών έχει τις αρμοδιότητες που προβλέπονται στις παρ. 2, 3 και 4 του άρθρ. 73 του Π.Δ. 582/1984 και τη διαχείριση θεμάτων τεχνικών μέσων. Σε περίπτωση συστέγασης της Διεύθυνσης Αντιμετώπισης Ειδικών Εγκλημάτων Βίας, οι αρμοδιότητες των εδαφίων δ΄, ε΄ και στ΄ της παρ. 2 του άρθρ. 73 του Π.Δ. 582/1984 ασκούνται από την Υπηρεσία με την οποία συστεγάζεται. 9.Οι δραστηριότητες των ανωτέρω Τμημάτων, ασκούνται εντός των ορίων των διατάξεων του Συντάγματος και των συναδόντων προς αυτά νόμων περί προστασίας των ατομικών δικαιωμάτων. 10.Η δραστηριότητα της Διεύθυνσης, σε θέματα της αρμοδιότητάς της επεκτείνεται και πέραν της περιοχής της Γενικής Αστυνομικής Διεύθυνσης Αττικής, ύστερα από έγκριση του Αρχηγού της  Ελληνικής Αστυνομίας. Οι κατά τόπους αστυνομικές Υπηρεσίες υποχρεούνται να τη συνδράμουν στο έργο της, όταν παρίσταται ανάγκη. 11.Οι Γενικές Αστυνομικές Διευθύνσεις Αττικής και Θεσσαλονίκης και οι Αστυνομικές Διευθύνσεις Νομών, καθώς και οι υφιστάμενες αυτών Υπηρεσίες συνεργάζονται στενά με τη Διεύθυνση Αντιμετώπισης Ειδικών Εγκλημάτων Βίας, ανταλλάσσουν απευθείας πληροφορίες και αλληλοβοηθούνται για την πρόληψη και καταστολή των  ενεργειών  που  σχετίζονται  με  την  αποστολή της. Ειδικότερα, η Γενική Αστυνομική Διεύθυνση Αττικής και οι υφιστάμενες Υπηρεσίες της υποχρεούνται να παρέχουν στη Διεύθυνση Αντιμετώπισης Ειδικών Εγκλημάτων Βίας, αμέσως και κατά απόλυτη προτεραιότητα, κάθε συνδρομή που απαιτείται απευθείας από αυτές. 12.Οι Υπηρεσίες της Ελληνικής Αστυνομίας υποχρεούνται, αμελλητί να γνωρίζουν στη Διεύθυνση Αντιμετώπισης Ειδικών Εγκλημάτων Βίας με κοινοποίηση στις ιεραρχικά προϊστάμενες ενδιάμεσες Υπηρεσίες, κάθε στοιχείο και πληροφορία, που σχετίζονται με την αποστολή της. Διαταγές των Κεντρικών Υπηρεσιών του Υπουργείου Δημόσιας Τάξης, που απευθύνονται στην ανωτέρω Διεύθυνση, εφόσον κρίνεται σκόπιμο, κοινοποιούνται και στις άλλες Υπηρεσίες Ασφάλειας. 4.Α.α.143 Υπουργείο Δημόσιας Τάξης (Οργανικές Διατάξεις)   315 13.Το προσωπικό της Διεύθυνσης Αντιμετώπισης Ειδικών Εγκλημάτων Βίας, κατά την άσκηση των καθηκόντων του, έχει δικαίωμα πρόσβασης στα αρχεία των Υπηρεσιών της Ελληνικής Αστυνομίας, ύστερα από ενημέρωση των προϊσταμένων των Υπηρεσιών αυτών. Επίσης μπορεί να ζητεί πληροφοριακά στοιχεία, που σχετίζονται με την αποστολή της εν λόγω Διεύθυνσης και με σκοπό την υποβοήθηση του έργου της, από άλλες κρατικές αρχές, οργανισμούς και επιχειρήσεις κοινής ωφέλειας, Ν.Π.Δ.Δ. και οργανισμούς τοπικής αυτοδιοίκησης, που οφείλουν να παρέχουν τα στοιχεία αυτά (άρθρ. 18 παρ. 6 του Νόμ. 1481/1984). 14.Ο Διευθυντής της Διεύθυνσης Αντιμετώπισης ειδικών Εγκλημάτων Βίας είναι Ταξίαρχος ή Αστυνομικός Διευθυντής. Η Διεύθυνση αυτή εφοδιάζεται με τα απαιτούμενα, για την εκπλήρωση της αποστολής της σύγχρονα επιστημονικά, τεχνικά και υλικά μέσα. 15.Με τις διατάξεις του παρόντος διατάγματος δεν θίγονται οι αρμοδιότητες που έχουν , από τις υφιστάμενες διατάξεις, οι Υπηρεσίες της Αστυνομίας, σχετικά με τη διαχείριση θεμάτων αντιμετώπισης των ειδικών εγκλημάτων βίας (τρομοκρατικών ενεργειών). 16.Όπου στις κείμενες διατάξεις αναφέρεται Υποδιεύθυνση Αντιμετώπισης Ειδικών Εγκλημάτων Βίας νοείται η Διεύθυνση Αντιμετώπισης Ειδικών Εγκλημάτων Βίας. Καταργούμενες διατάξεις Άρθρ.10.-Από την έναρξη ισχύος του παρόντος διατάγματος καταργούνται οι διατάξεις των παρ. 4, 5, 6, 7 και 8 εδαφ. α΄, γ΄, ε΄ και ζ΄ του άρθρ. 8 του Π.Δ. 95/1987, όπως τροποποιήθηκαν και συμπληρώθηκαν με τις διατάξεις των άρθρ. 2 του Π.Δ. 454/1988 και 1 παρ. 4 του Π.Δ. 191/1991. Έναρξη ισχύος Άρθρ.11.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.